RESOLUCIÓN do 18 de novembro de 2008, da Dirección Xeral de Industria, Enerxía e Minas, pola que se convocan exames ordinarios para a obtención do carné profesional de operador de guindastre móbil autopropulsado no ano 2009.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 27/11/2008

A Orde do 27 de decembro de 2000, da Consellería de Industria e Comercio, e as súas modificacións, pola que se establece o procedemento unificado para a obtención de carnés profesionais e exixencias a empresas autorizadas para instalación, mantemento e outras actividades en materia de seguridade industrial, establece no seu artigo 5 que a convocatoria de exames se publicará anualmente, mediante resolución da dirección xeral competente en materia de industria.
En virtude da citada competencia,
RESOLVO:
Convocar os exames ordinarios que se celebrarán no ano 2009 para a obtención do carné profesional de operador de guindastre móbil autopropulsado, con suxeición ás seguintes bases da convocatoria:
Primeira.-Obxecto da convocatoria.
O obxecto da convocatoria é a obtención de carnés profesionais nas seguintes especialidades:
-Operador de guindastre móbil autopropulsado, categoría A.
-Operador de guindastre móbil autopropulsado, categoría B.
Segunda.-Datas e lugares de realización dos exames. Tribunais cualificadores.
1. As probas comezarán ás nove horas nos lugares e locais que se indicarán nas listas definitivas de admitidos e excluídos.
2. Os membros dos tribunais cualificadores e as datas en que se realizarán os exames serán os que se indican a continuación:
-Operador de guindastre móbil autopropulsado, categoría A.
19 de febreiro.
19 de maio.
17 de novembro.
Tribunal nº 1:
Presidente: Isidoro Martínez Arca.
Suplente: Juan Luis Ecenarro Tomé.
Secretario: José Ramón Vázquez Rodríguez.
Suplente: Isabel Álvarez Janeiro.
Vogal A Coruña: Julián Lucas Ramírez.
Vogal suplente: Miguel Lemus Barros.
Vogal Lugo: Fernando Mailoc López García.
Vogal suplente: Isabel Romero Vázquez.
Vogal Ourense: Alfonso Tomás Paz Doniz.
Vogal suplente: Juan Ramón Velasco González.
Vogal Pontevedra: Eugenio Fernández Piñeiro.
Vogal suplente: Ángel Merino Cachaperín.
-Operador de guindastre móbil autopropulsado, categoría B.
26 de febreiro.
26 de maio.
24 de novembro.
O tribunal cualificador estará formado polos mesmos membros que o tribunal nº 1.
3. O tribunal cualificador correspondente resolverá cantas incidencias se susciten no eido desta convocatoria. Para os efectos de comunicación e demais incidencias, os tribunais terán a súa sede na Dirección Xeral de Industria, Enerxía e Minas da Consellería de Innovación e Industria da Xunta de Galicia.
Terceira.-Requisitos dos aspirantes.
Para seren admitidos á realización das probas, os aspirantes deberán reunir os seguintes requisitos:
a) Estar en posesión do título de estudos primarios.
b) Ter cumpridos 18 anos no momento de realizar a solicitude do curso que se cita na alínea c).
c) A superación dun curso teórico-práctico impartido por unha entidade acreditada pola Consellería de Innovación e Industria da Xunta de Galicia.
d) Superar un exame médico, psicotécnico e físico, específico para este tipo de actividades, que inclúe exame sobre agudeza visual, sentido da orientación, equilibrio e agudeza auditiva.
Cuarta.-Solicitudes e documentación.
1. Os aspirantes deberán solicitar a súa admisión ás probas mediante instancia dirixida ao delegado provincial da Consellería de Innovación e Industria que corresponda, segundo o modelo que figura no anexo.
2. As solicitudes presentaranse nos rexistros das delegacións provinciais da Consellería de Innovación e Industria, na oficina de rexistro único e información no complexo administrativo de San Caetano ou nos lugares previstos no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común.
3. Xunto coa solicitude modelo será preciso presentar a seguinte documentación:
a) Copia compulsada do documento nacional de identidade.
b) Dúas fotografías tamaño carné.
c) Documento que acredite a superación dun exame médico, psicotécnico e físico, específico para este tipo de actividades, que inclúa exame sobre agudeza visual, sentido da orientación, equilibrio e agudeza auditiva.
d) Copia compulsada do certificado de asistencia e superación do curso teórico-práctico impartido por unha entidade acreditada pola Consellería de Innovación e Industria.
e) Copia compulsada do título de estudos primarios.
f) Xustificante para a Administración do impreso correspondente de autoliquidación de taxas en concepto de dereitos de exame (clave 32.07.01) debidamente validado pola entidade bancaria onde se realice o ingreso.
Quinta.-Prazo de presentación de solicitudes.
O prazo de presentación de solicitudes para a realización dos exames para a obtención do carné profesional de operador de guindastre móbil autopropulsado comezará o día seguinte ao da publicación desta resolución no DOG e rematará o:
8 de xaneiro para a convocatoria de febreiro.
6 de abril para a convocatoria de maio.
6 de outubro para a convocatoria de novembro.
Sexta.-Admisión de solicitudes.
1. Rematado o prazo de presentación de solicitudes publicarase a lista provisional de admitidos e excluídos nos taboleiros de anuncios das delegacións provinciais. Esta lista tamén se poderá consultar no teléfono de información xeral da Xunta de Galicia: 012 (desde todo o estado 902 12 00 12) e na páxina web da Consellería de Innovación e Industria (www.conselleriaiei.org).
2. Os aspirantes excluídos, así como os que non figuren nas relacións de admitidos nin excluídos, disporán de dez días hábiles contados a partir do día seguinte ao da devandita publicación no taboleiro de anuncios da correspondente delegación provincial da Consellería de Innovación e Industria para a emenda de defectos.
Sétima.-Desenvolvemento dos exames.
1. Os exames constarán de dúas partes:
Primeira parte. Estará constituída por dous exercicios. O primeiro deles será un exercicio teórico escrito, consistente na resolución dun cuestionario tipo test proposto polo tribunal sobre as materias regulamentarias establecidas para cada especialidade. O segundo será un suposto práctico escrito, que versará sobre unha ou varias operacións propostas polo tribunal en relación cos requirimentos prácticos establecidos para cada especialidade. Para o suposto práctico escrito os candidatos poderán utilizar a instrución técnica complementaria <
> do regulamento de aparellos de elevación e manutención, referente a guindastres móbiles autopropulsados. Esta primeira parte desenvolverase nas datas que se recollen na base segunda desta resolución.
Segunda parte. Consistirá nunha proba práctica co guindastre móbil autopropulsado, cuxo contido e condicións de realización determinará o tribunal. Así mesmo, o tribunal determinará e publicará a data en que os aspirantes inscritos realizarán esta segunda parte, que será distinta da data en que realizarán a primeira parte.
2. Para a primeira parte os candidatos deberán ir provistos do seu documento nacional de identidade, lapis, goma de borrar e bolígrafo negro, e para a segunda parte deberán ir provistos do seu documento nacional de identidade.
Oitava.-Cualificación dos exames.
1. A puntuación mínima para superar cada exercicio corresponderá á metade do valor da puntuación máxima posible nese exercicio. No exercicio tipo test a nota formarase de acordo coa expresión «nº de respostas correctas-(nº de respostas incorrectas/3)».
2. Os exames cualificaranse como aptos ou non aptos. Para ser considerado apto deberase aprobar a primeira e a segunda parte independentemente e, pola súa vez, para superar a primeira parte será necesario aprobar o exercicio tipo test o e suposto práctico escrito independentemente.
Novena.-Lista de aprobados.
O tribunal cualificador publicará a relación provisional de aprobados por provincias e dará traslado desta ás catro delegacións provinciais para a súa publicación nos respectivos taboleiros de anuncios. Esta relación tamén se poderá consultar no teléfono de información xeral da Xunta de Galicia: 012 (desde todo o Estado 902 12 00 12) e na páxina web da Consellería de Innovación e Industria (www.conselleriaiei.org).
Os interesados disporán dun prazo de dez días naturais desde a publicación da relación provisional de aprobados para formular reclamacións ante o tribunal. Finalizado o prazo o tribunal enviará proposta das listas de aprobados ao director xeral de Industria, Enerxía e Minas, que as elevará a definitivas mediante resolución e dará traslado delas ás catro delegacións provinciais para a súa publicación nos respectivos taboleiros de anuncios. Contra esta resolución poderase interpor recurso de reposición no prazo dun mes a partir da publicación nos taboleiros de anuncios.
Contra esta resolución, que non pon fin á vía administrativa, poderá interpoñerse recuso de alzada perante o conselleiro de Innovación e Industria no prazo dun mes desde a súa publicación.
Santiago de Compostela, 18 de novembro de 2008.
Anxo Ramón Calvo Silvosa
Director xeral de Industria, Enerxía e Minas
Ver referencia pdf "23100D006P009.PDF"